|  |  |  |
| --- | --- | --- |
| **OBRAZAC**  **IZVJEŠĆA O PROVEDENOM SAVJETOVANJU SA ZAINTERESIRANOM**  **JAVNOŠĆU** | | |
| Naslov dokumenta | Izvješće o provedenom savjetovanju o nacrtu  ODLUKE O IZMJENI PLANA RASPOREDA KIOSKA | |
| Stvaratelj dokumenta, tijelo koje provodi savjetovanje | Grad Karlovac, Upravni odjel za komunalno gospodarstvo | |
| Svrha dokumenta | *Izvješćivanje o provedenom savjetovanju sa zainteresiranom javnošću o nacrtu Odluke o izmjeni Plana rasporeda kioska* | |
| Datum dokumenta | 04.05.2022. | |
| Verzija dokumenta | Broj 1 | |
| Vrsta dokumenta | Opći akt Gradskog vijeća Grada Karlovca | |
| Naziv nacrta zakona, drugog propisa ili akta | Odluka o izmjeni Plana rasporeda kioska | |
| Jedinstvena oznaka iz Plana donošenja zakona, drugih propisa i akata objavljenog na internetskim stranicama Grada |  | |
| Naziv tijela nadležnog za izradu nacrta | Upravni odjel za komunalno gospodarstvo | |
| Koji su predstavnici zainteresirane javnosti bili uključeni u postupak izrade odnosno/ili u rad stručne radne skupine za izradu nacrta? |  | |
| Je li nacrt bio objavljen na internetskim stranicama ili  na drugi odgovarajući način?  Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?  Ako nije, zašto? | Da | *Internetska stranice Grada* |
| Savjetovanje je trajalo od 24.03.2022. do 22.04.2022. | www.karlovac.hr |
|  | *Neke druge internetske stranice* |
|  | |
| Koji su predstavnici zainteresirane javnosti dostavili svoja očitovanja? | Politička stranka Možemo!  Smatramo da prodavaonica pekarskih proizvoda ima i previše po gradu, ne proizvode kvalitetan kruh, već vrlo nezdrave pekarske proizvode, nažalost.  Porazna je činjenica da smo nacija sa velikim problemom prekomjerne tjelesne težine, po tome smo u europskom vrhu.  Predlažemo ograničenje prodaje nezdravih proizvoda ili uvjetovanje prodaje zdravih i ekoloških proizvoda, te smatramo da i Grad u tom smislu treba promijeniti svoju politiku prilikom dodjele prostora, te aktivno sudjelovati u poticanju aktivnog i zdravog života, pa time i zdrave prehrane.  Podržavamo trgovinu lokalnim proizvodima i proizvodima OPG-ova.  Zalažemo se za kvartovske mini tržnice sa raznolikom ponudom voća, povrća, mliječnih proizvoda i dr. proizvoda lokalnih poljoprivrednika, te bi u tom smislu trebalo potaknuti zakupca kioska na proširenje ponude.  Gaza, kao jedna od zanemarenih karlovačkih četvrti, svakako treba promjene i u smislu opskrbe namirnicama, ali i drugim proizvodima.  Članak 1.  …  *„trgovina na malo – prodaja pekarskih proizvoda“*  zamijeniti….  „trgovina na malo – prodaja voća, povrća,  mliječnih i pekarskih proizvoda lokalnih  proizvođača (proizvodi OPG-a)“ | |
| Razlozi neprihvaćanja pojedinih primjedbi zainteresirane javnosti na određene odredbe nacrta | Primjedbe političke stranke Možemo! se ne prihvaćaju.  Nedvojbeno je da je Gradskoj četvrti Gaza  potreban veći broj prodajnih objekata šireg asortimana proizvoda, osobito pekarskih proizvoda, voća, povrća i mliječnih proizvoda.  Planom rasporeda kioska na Gazi je predviđena prodaja putem kioska samo na jednoj lokaciji. Važećim Planom namjena kioska se odnosi na prodaju tiska i duhanskih proizvoda. Međutim, za tu maloprodaju nije bilo interesa nijednog podnositelja zahtjeva, niti je bilo upita za drugu vrste prodaje. Interes je nedavno iskazan za prodaju pekarskih proizvoda te je u tom smislu predložena izmjena Odluke o rasporedu kioska.  Prijedlog Možemo! Karlovac, da se u kiosku namjena ograniči samo na prodaju voća, povrća, mliječnih proizvoda i pekarskih proizvoda lokalnih obiteljskih poljoprivrednih gospodarstva, sigurno je opravdan, ali neprovediv u praksi iz više ekonomskih razloga. Naime, ne postoji OPG u Karlovačkoj  županiji dovoljne ekonomske snage koji bi kontinuirano i svakodnevno bio u mogućnosti osigurati asortiman proizvoda iz prijedloga Možemo! Karlovac. Naime, takav asortiman ne nudi niti jedan OPG na karlovačkoj Tržnici, kao najfrekventnijoj lokaciji u Gradu, posebno kada govorimo o pekarskim proizvodima, a povrh toga troškovi prodaje putem kioska su izrazito veliki (nabava i ugradnja kioska, osiguranje higijensko-zdravstvenih uvjeta, zakupnina, javna davanja, režijski i troškovi osoblja i dr.) i nisu rentabilni za pojedini OPG. | |
| Troškovi provedenog savjetovanja | Nije bilo troškova. | |